CELEX: 32010D0455
Language: sk
Date: 2010-08-13 00:00:00
Title: 2010/455/EÚ: Rozhodnutie Komisie z  13. augusta 2010 , ktorým sa menia a dopĺňajú rozhodnutia 2008/934/ES a 2008/941/ES, pokiaľ ide o dátum, do ktorého možno pokračovať v uplatňovaní povolení, a o obdobie odkladu v prípadoch, keď oznamovateľ predložil žiadosť v súlade so skráteným konaním podľa nariadenia (ES) č. 33/2008 [oznámené pod číslom K(2010) 5536]  Text s významom pre EHP

17.8.2010   
            
            
               SK
            
            
               Úradný vestník Európskej únie
            
            
               L 216/19
            
         ROZHODNUTIE KOMISIE
   z 13. augusta 2010,
   ktorým sa menia a dopĺňajú rozhodnutia 2008/934/ES a 2008/941/ES, pokiaľ ide o dátum, do ktorého možno pokračovať v uplatňovaní povolení, a o obdobie odkladu v prípadoch, keď oznamovateľ predložil žiadosť v súlade so skráteným konaním podľa nariadenia (ES) č. 33/2008
   [oznámené pod číslom K(2010) 5536]
   (Text s významom pre EHP)
   (2010/455/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 2 štvrtý pododsek,
   keďže:
   
               (1)
            
            
               V rozhodnutí Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (2) a v rozhodnutí Komisie 2008/941/ES z 8. decembra 2008 o nezaradení niektorých účinných látok, ktoré sú uvedené v prílohe I k smernici Rady 91/414/EHS, a odobratí povolení na prípravky na ochranu rastlín obsahujúce tieto látky (3) sa ustanovujú zoznamy účinných látok, v ktorých prípade oznamovateľ odvolal svoju podporu v súvislosti so zaradením príslušnej účinnej látky do prílohy I k smernici 91/414/EHS v súlade s článkom 11e nariadenia Komisie (ES) č. 1490/2002 (4) a článkom 24e nariadenia Komisie (ES) č. 2229/2004 (5).
            
         
               (2)
            
            
               V prípade väčšiny príslušných látok sa predložili žiadosti v súlade so skráteným konaním podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (6).
            
         
               (3)
            
            
               S cieľom umožniť dokončenie preskúmania týchto látok je potrebné predĺžiť obdobie, do ktorého členské štáty môžu odobrať povolenia, a obdobie odkladu, ktoré môžu povoliť v súvislosti s týmito látkami.
            
         
               (4)
            
            
               Rozhodnutia 2008/934/ES a 2008/941/ES by sa preto mali zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Zmena a doplnenie rozhodnutia 2008/934/ES
   Rozhodnutie 2008/934/ES sa mení a dopĺňa takto:
   
               1.
            
            
               V článku 2 sa dopĺňa tento odsek:
               „Členské štáty však odoberú takéto povolenia najneskôr 31. decembra 2011 v prípade, ak bola žiadosť predložená v súlade so skráteným konaním podľa článkov 14 až 19 nariadenia (ES) č. 33/2008.“
            
         
               2.
            
            
               V článku 3 sa dopĺňa tento odsek:
               „Každé takéto obdobie odkladu však uplynie najneskôr 31. decembra 2012 v prípade, ak bola žiadosť predložená v súlade so skráteným konaním podľa článkov 14 až 19 nariadenia (ES) č. 33/2008.“
            
         Článok 2
   Zmena a doplnenie rozhodnutia 2008/941/ES
   Rozhodnutie 2008/941/ES sa mení a dopĺňa takto:
   
               1.
            
            
               V článku 2 sa dopĺňa tento odsek:
               „Členské štáty však odoberú takéto povolenia najneskôr 31. decembra 2011 v prípade, ak bola žiadosť predložená v súlade so skráteným konaním podľa článkov 14 až 19 nariadenia (ES) č. 33/2008.“
            
         
               2.
            
            
               V článku 3 sa dopĺňa tento odsek:
               „Každé takéto obdobie odkladu však uplynie najneskôr 31. decembra 2012 v prípade, ak bola žiadosť predložená v súlade so skráteným konaním podľa článkov 14 až 19 nariadenia (ES) č. 33/2008.“
            
         Článok 3
   Adresáti
   Toto rozhodnutie je určené členským štátom.
   
      V Bruseli 13. augusta 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 333, 11.12.2008, s. 11.
   
      (3)  Ú. v. EÚ L 335, 13.12.2008, s. 91.
   
      (4)  Ú. v. ES L 224, 21.8.2002, s. 23.
   
      (5)  Ú. v. EÚ L 379, 24.12.2004, s. 13.
   
      (6)  Ú. v. EÚ L 15, 18.1.2008, s. 5.